Hopitaly miaramila Antananarivo

Tantarany 
Tamin’ny 14 febroary 1889 no naorina teo amin’ny velaran-tany mirefy 3,34 ha ny Trano Fitsaboana Isoavinandriana, nomena ny LMS sy ny FFMA, teo amin’ny havoanan’i Soavinandriana. Io no hopitaly voalohany teto amin’ny Nosy, taorian’ny nisokafan’ny dispensaire Analakely tamin’ny 1864. Ny 13 aogositra 1891 no notokanan' ny Mpanjakavavy  Ranavalona III sy ny praiministra Rainilaiarivony tamin’ny fomba ofisialy izany hopitaly izany. Tamin'ny 30 Septambra 1895, rehefa nazon'i jeneraly Jacques Duschene i Antananarivo, dia nanangana ny sainan'ny vokovoko mena ny hopitaly ary nitsabo miaramila malagasy sy miaramila frantsay 80 ny hopitaly.  

Tamin'ny 15 novambra 1896, nalain'ny jeneraly Joseph Simon Gallieni  ny hopitaly . Novana anarana ho Girar et Robic ho fahatsiaraovana ireo dokotera roa ireo, izay dokotera nahita voalohany ny vaksiny fanefitra ny Pesta.  

Noravan'ny fanjakana mpanjanatany tamin'ny taona 1958 ny trano naorina voalohany ;  

tamin'ny 3 Jolay1963, notokanan'ny filoha  Tsiranana Philibert ny trano vaoavao.  

Tamin'ny taona 1977, noraisin'ny fanjakana malagasy an-tànana ny hopitaly ka nomena anarana hoe hopitaly miaramila Antananarivo.  

Nanomboka ny 12 Janvier 1993 no nanovana ny anarany ho Trano fitsaboana  Soavinandriana ary ny jeneraly Razanamparany Jeannot Marc no manamboninahitra malagasy voalohany voatendry hitanatana ity hopitaly ity.  

 Notes et références 

 Jereo koa 
Institut Pasteur eto Madagasikara

Louis Pasteur

Sokajy:Hopitaly any Madagasikara
Sokajy:Antananarivo